Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Yhdysvaltain YK-lähettiläs Nikki Haley: Yhdysvallat saattaa todeta, -
että Iran on rikkonut vuoden 2015 ydinsopimusta.
Iranin tukeman Hizbollahin johtava viranomainen ilmoitti järjestön olevan -
valmis "mihin tahansa skenaarioon" Israelia vastaan koska tahansa.
Syyrian armeija ja liittolaiset etenevät yhä nopeasti puhkaistuaan Isis-linjat -
raskaan tykistökeskityksen ja Venäjän ilmatuen avulla.
USA:n YK-lähettiläs Nikki Haley esitti ajatushautomo AEI:ssä perusteluja, -
miksi USA voisi todeta Iranin rikkoneen v:n 2015 ydinsopimusta, -
jossa Iranin ydinohjelmaa rajoitettiin pakotehelpotuksia vastaan.
Haley sanoi, että sopimuksessa on niin paljon vikoja, -
että olisi houkutus hylätä se, mutta sopimus on laadittu tavalla, -
joka tekee hylkäämisestä vähemmän houkuttelevaa.
Iran-sopimuksessa on niin paljon vikoja, että olisi houkutus hylätä se.
Mutta sopimus on laadittu niin, -
että sen hylkääminen on vähemmän houkuttelevaa.
Iran sai sen, mitä se etukäteen halusi.
Sen tarvitsi vain luvata tilapäisesti se, mitä me haluamme.
Se ei ole hyvä asia.
Iran tunsi kansainvälisten pakotteiden puristuksen todella voimakkaana.
Kahtena sopimusta edeltäneenä vuonna Iranin bruttokansantuote -
kutistui yli neljä prosenttia.
Kahtena vuonna sopimuksen ja pakotehelpotusten jälkeen -
Iranin bruttokansantuote on kasvanut lähes viisi prosenttia.
Sopimus oli heille hyvä. Ei ole selvää, mitä me saamme sopimuksesta.
Haley otti esiin suurmaiden lupaukset, että Iranin ydinohjelma lopetetaan, -
sekä tarkastukset, joilla varmistetaan, että Iran noudattaa sopimusta: -
Lupaukset eivät toteutuneet Iranin ja P5+1-maiden sopimuksessa.
P5+1-maita olivat Venäjä, Kiina, Ranska, Britannia, Saksa ja USA, -
jota silloin luotsasi Obama.
Meille luvattiin, että Iranin ydinohjelma "lopetetaan".
Sitä ei lopetettu. Se ainoastaan keskeytettiin.
Iran jatkaa uraanin rikastamista -
ja uudenaikaisten sentrifugien kehittämistä.
Meille luvattiin, että tarkastuksia voi tehdä "milloin ja missä vain" Iranissa.
Sopimus ei takaa läheskään sellaista.
Luvatut 24/7-tarkastukset kattavat vain Iranin ilmoittamat kohteet.
Iran voi kieltää pääsyn jopa 24 päivän ajaksi -
kaikkiin epäilyttäviin kohteisiin, joista Iran ei ole ilmoittanut.
Ja sitten sopimuksen umpeutumispäivä.
Kymmenen vuoden kuluttua uraanin, uudenaikaisten sentrifugien -
ja muiden kieltojen rajat alkavat haihtua.
Alle kymmenessä vuodessa Iran voi nostaa valmiuksiaan eri tavoin.
Siksi JCPOA-toimintasopimus on hyvin viallinen ja rajoitettu.
Haley otti kantaa myös Iranin ballististen ohjusten ohjelmaan, -
josta hänen mukaansa ei voi puhua erillään ydinaseiden tavoittelusta.
Sitä voi kutsua "ydinaseettomaksi", -
mutta ohjusteknologiaa ei voi pitää erillään ydinaseiden tavoittelusta.
Iran uhmaa selvästi YK:n päätöslauselmaa 2231 -
kehittämällä ohjusteknologiaa, joka voi kantaa ydinkärkiä.
Valitettavasti, kuten liian usein YK:ssa, -
monet jäsenvaltiot eivät puutu YK:n päätöslauselmien rikkomiseen.
Ydinsopimus ja sitä koskeva Yhdysvaltain laki -
määrää USA:n presidentin kertomaan kongressille 90 päivän välein, -
onko Iran noudattanut sopimusta, jossa se lupasi rajoittaa ydinohjelmaa-
miljardien dollarien pakotehelpotuksia vastaan.
Trumpin hallinnon aikana on ollut kaksi 90 päivän määräaikaa.
Molemmilla kerroilla se totesi, -
että Iran täyttää ehdot, jotka takaavat pakotehelpotukset.
Viime aikoina Trump on sanonut, ettei hän näytä Iranille enää vihreää valoa,-
koska Iranin ballististen ohjusten ohjelma rikkoo sopimusta.
USA:n hallinto on monesti sanonut, että Iranin ballistiset ohjuskokeet -
ovat vuoden 2015 ydinsopimuksen hengen vastaisia.
Viranomaiset ovat viitanneet YK:n turvallisuusneuvoston -
päätöslauselman 2231 liitteen B kohtaan 3: -
"Iranin ei saa ryhtyä toimiin ja laukaisuihin ballistisilla ohjuksilla, -
jotka voivat kantaa ydinkärkiä", -
kahdeksaan vuoteen sopimuksen voimaantulopäivästä.
Iran on kuitenkin useita kertoja testannut ballistisia ohjuksia, -
jotka voivat kantaa ydinkärkiä.
On tärkeää huomata, että Iran kiistää rikkovansa ydinsopimusta.
Iran tulkitsee tekstin suositukseksi eikä sitovaksi vaatimukseksi.
Libanoniin: -
Iranin tukeman Hizbollahin johtava viranomainen ilmoitti järjestön olevan -
valmis "mihin tahansa skenaarioon" Israelia vastaan koska tahansa.
Hizbollah-viranomainen sanoi, ettei Israel pysty yllättämään Hizbollahia, -
sillä se tuntee Hizbollahin kyvyt hyvin "hävittyään sodan vuonna 2006", -
kuten viranomainen asian ilmaisi.
Hän sanoi, että Israelin armeijan IDF:n suuri sotaharjoitus -
Israelin―Libanonin rajalla liittyy Hizbollahin kasvaviin sotavalmiuksiin,-
joihin israelilaisviranomaiset ovat useaan otteeseen viitanneet.
IDF:n eilen käynnistämä harjoitus kestää kaksi viikkoa.
Sen tavoitteena on valmistautuminen kaikkiin skenaarioihin pohjoisessa, -
etenkin täysimittaiseen sotaan Irania ja sen välikättä Hizbollahia vastaan.
Israelilainen puolustusviranomainen kertoi TV7:lle, -
että Hizbollah on kehittynyt terrori- ja sissijärjestöstä -
noin 40 000 taistelijan armeijaksi.
Se on jakautunut pataljooniin ja prikaateihin.
Israelin tiedusteluarvioiden mukaan mikäli sota syttyy, -
Hizbollah yrittää tunkeutua Israeliin ja vallata asuinyhteisöt pohjoisessa -
ja ampuu jopa tuhat rakettia ja ohjusta päivässä eri puolille Israelia.
Sitten Syyriaan: -
Syyrian armeija ja liittolaiset etenevät yhä nopeasti puhkaistuaan Isis-linjoja-
raskaan tykistökeskityksen ja Venäjän ilmatuen avulla.
Vaunut ja joukot ovat rynnänneet Deir al-Zorin kaupungissa alueelle, -
jossa Isis on saartanut tuhansia siviilejä -
ja Syyrian sotilaita vuodesta 2014.
Onnistuimme iskemään Isis-asemiin raketeilla.
Näin pystyimme suojaamaan -
ja tukemaan ilmaiskuja ja jalkaväkeä.
Aiheutimme Isisin terroristijoukoille suuria miestappioita.
Isisin hallussa on yhä iso osa Deir al-Zorin provinssista -
ja puolet kaupungista.
Isis on nyt puolustuskannalla, ja se menettää alueita päivittäin.
Britanniassa toimiva SOHR-tarkkailujärjestö kertoo, -
että jihadistit saartavat yhä läheistä armeijan lentotukikohtaa -
ja kolmea asuinaluetta kaupungista etelään.
Tiedusteluviranomaiset kertoivat TV7:lle, että on vain ajan kysymys, -
milloin Isis joutuu vetäytymään.
Kiitos seurasta! Rukoilkaa rauhaa Israelille ja Jerusalemille.
Olen Jonathan Hessen. Hyvää illan jatkoa! Huomiseen.
Suomennos: Marianne Tenetz